## Rješenje kojim se Mići Jurjeviću, oduzima dozvola za obavljanje poslova brokera

### NN 102/2008 (8.9.2008.), Rješenje kojim se Mići Jurjeviću, oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**3100**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 58. stavak 1. točka 7. Zakona o tržištu vrijednosnih papira (»Narodne
novine« br. 84/02 i 138/06), Uprava Hrvatske agencije za nadzor financijskih
usluga, po službenoj dužnosti, u predmetu oduzimanja dozvole Mići Jurjeviću iz
Zagreba, I. Brlić Mažuranić 82, za obavljanje poslova brokera, na sjednici
održanoj 28. kolovoza 2008. godine donijela je

## RJEŠENJE

1. Mići Jurjeviću iz Zagreba, I. Brlić Mažuranić 82, oduzima se dozvola za
obavljanje poslova brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga, pod rednim brojem 230.
3. Ovo rješenje objavit će se u »Narodnim novinama«.

```
Obrazloženje
```

Rješenjem Hrvatske agencije za nadzor financijskih usluga, klasa: UP/I-450-08/06-07/19
od 27. travnja 2006. godine, Mići Jurjeviću iz Zagreba, I. Brlić Mažuranić 82,
zaposleniku ovlaštenog društva Partner kapital d.o.o. Zagreb, Vončinina 2
(dalje: Društvo), bila je izdana dozvola za obavljanje poslova brokera na
neodređeno vrijeme.
Odredbom članka 58. stavak 1. točka 7. Zakona o tržištu vrijednosnih papira
(»Narodne novine« br. 84/02 i 138/06) propisano je da će Hrvatska agencija za
nadzor financijskih usluga (dalje: Agencija) rješenjem oduzeti dozvolu brokeru
koji prestane ispunjavati uvjete na temelju kojih mu je dozvola izdana ako, u
roku koji Agencija odredi, te uvjete ne ispuni.
Budući da, prema očitovanju Društva od 2. travnja 2008. godine, Mićo Jurjević
više ne obavlja poslove brokera, to je imenovanom bio Zaključkom Agencije,
klasa: UP/I-451-04/08-07/51 od 10. travnja 2008. godine, određen rok od 3
mjeseca za dostavu dokaza da je zaposlen u ovlaštenom društvu na poslovima
trgovine s vrijednosnim papirima. Iz dostavnice je razvidno da je predmetni
zaključak uručen 15. travnja 2008. godine.
Kako je Mićo Jurjević 2. srpnja 2008. godine, Agenciji dostavio izjavu da više
neće obavljati poslove brokera, valjalo je riješiti kao u izrjeci ovog rješenja,
dakle oduzeti mu dozvolu za obavljanje poslova brokera i provesti upis
oduzimanja dozvole u Registru ovlaštenih brokera koji vodi Agencija, s danom
upisa 28. kolovoza 2008. godine, pod rednim brojem 230.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-451-04/08-07/51
Urbroj: 326-111/08-4
Zagreb, 28. kolovoza 2008.

Član Uprave
**Ivica Letinić**, v. r.

Rješenje, NN 102/2008-3100
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)